ב.מ.וו i3

ב.מ.וו i3 eDrive35L (בגרמנית: BMW i3 eDrive35L) היא מכונית חשמלית במרכב סדאן, בעלת חמישה מקומות ישיבה, שמיוצרת על ידי ב.מ.וו לשוק הסיני בלבד משנת 2022. היא נחשפה ב-31 במרץ 2022. היא מהווה כגרסה החשמלית לב.מ.וו סדרה 3.

עיצוב 
ב.מ.וו i3 קיבלה מגוון שינויים ויזואליים שאת חלקם לפחות נראה במתיחת הפנים לסדרה 3 שתוצג בהמשך השנה, זה כולל עיצוב חדש לפנסים הראשיים עם חתימת תאורה חדשה, גריל קדמי קצת גדול ובולט יותר, פגושים בעיצוב חדש ועוד. בתא הנוסעים יש את דשבורד שנלקח ישירות מדגם i4 שהשינוי העיקרי בו הוא התקנה של מערכת iDrive8 החדשה עם צמד מסכים פנורמיים בגדלים של 12.3 אינץ' ו-14.9 אינץ' הפרושים מול הנהג.

מפרט טכני 
מערכת ההנעה החשמלית של ב.מ.וו i3 eDrive35L כוללת מנוע חשמלי אחורי בהספק של 286 כ"ס ומומנט של 40.8 קג"מ, זה אותו מנוע המוכר לנו מהקרוסאובר iX3 וחלש יותר מזה שבדגם i4. עם מנוע זה לדגם נתון תאוצה מ-0 ל-100 קמ"ש של 6.2 שניות.

ל-i3 סוללת ליתיום-יון בקיבולת של 70.3 קוט"ש המאפשרת לדגם טווח נסיעה חשמלי של 526 ק"מ בתקן CLTC הסיני. טעינה מהירה של הסוללה אפשרית עד להספק של 96 קילוואט, זאת לעומת עד 200 קילוואט בדגם i4, כך שטעינה של 10% עד 80% דורשת המתנה של 35 דקות.

קישורים חיצוניים

הערות שוליים 

i3
מכוניות סדאן
מכוניות חשמליות
כלי רכב המורכבים בגרמניה
דגמי מכוניות שהושקו ב-2022
BMW: מכוניות חשמליות